Diari Oficial de la Generalitat Valenciana


Sumari del DOGV 5294, del 04-07-2006 (2006/7795)

Bases generals per a la selecció del personal al servici d'esta corporació.
---------------------------------------------------------------------------

### Dades del document

Número de DOGV
:   5294

Data del DOGV
:   04-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7795


Data del document
:   13-06-2006

Organisme emissor
:   Ajuntament de Silla

Tipus de document
:   Convocatòria

Descriptors 

:   * Silla
    * concurs administratiu
    * procediment administratiu
    * administració local

Bases generals per a la selecció del personal al servici d'esta corporació. [2006/Q7795]  
La Junta de Govern Local, en la sessió celebrada el dia 12 de juny de 2006, va acordar aprovar el text de bases generals que en la Resolució del director general d'Administració Local de la Conselleria de Justícia, Interior i Administracions Públiques, de la Generalitat Valenciana, de 14 de novembre de 2005, publicades en el Diari Oficial de la Generalitat número 5.155, de data 15 de desembre de 2005, i la correcció d'errades de l'annex I de l'anterior Resolució de 14 de novembre de 2005, de la Direcció General esmentada, publicada en el Diari Oficial de la Generalitat número 5.223, de data 21 de març de 2006, per a la selecció del personal al servei d'aquesta corporació.  
La seua aplicació a aquest ajuntament ho és amb caràcter comú i general, amb les modificacions que, seguidament, es ressenyen:  
«La base 3.2. La titulació s'acreditarà mitjançant l'expedició dels títols corresponents per l'autoritat acadèmica competent. Aquesta mateixa autoritat podrà declarar també l'equivalència a títols.  
El perfil lingüístic s'acreditarà en totes les proves selectives en un primer exercici, obligatori i eliminatori; prova de valencià: que consistirà en una prova escrita i/o oral sobre coneixement de valencià. El nivell exigible serà equivalent al de la Junta Qualificadora de Coneixements de Valencià. La qualificació de l'exercici serà de 0 a 10 punts.  
Base sisena. Tribunals qualificadors  
Composició:  
Els tribunals comptaran amb un president i un secretari.  
President: el president de la corporació o un membre d'aquesta en qui delegue.  
Secretari: el secretari de la corporació o un funcionari d'aquesta en qui delegue.  
Vocals:  
Un representant de la Generalitat Valenciana, designat per la Conselleria de Justícia, Interior i Administracions Públiques.  
. Un/una regidor/a de l'àrea.  
. Un/una regidor/a de l'oposició.  
. Un funcionari/ària de l'àrea.  
. Un representant dels treballadors.  
Tots els membres actuaran amb veu i vot.  
Com assessors/res del tribunal, amb veu i sense vot:  
. Un/una tècnic/a de Promoció Lingüística.  
. Un/una tècnic/a de Recursos Humans.  
. Un/una tècnic/a d'Informàtica.  
9.2.4 Fase de concurs (fins a un màxim de 20 punts).  
Les persones que hagen superat la fase d'oposició accediran al concurs, en el qual se'ls valoraran els mèrits d'acord amb el barem següent:  
Per experiència professional (fins a un màxim de 8 punts).   
Per serveis prestats en llocs amb funcions iguals o semblants en l'administració local, 0,25 punts per mes treballat.  
Per serveis prestats en llocs amb funcions iguals o semblants en altres administracions públiques, 0,10 punts per mes treballat  
Per serveis prestats en llocs amb funcions iguals o semblants en l'empresa privada, 0,05 punts per mes treballat  
Formació (fins a un màxim de 6 punts).  
Titulació acadèmica: qualsevol altra titulació acadèmica de nivell igual o superior a l'exigida per a pertànyer al respectiu grup de titulació. Puntuarà com a màxim 2 punts, distribuïts de la forma següent:  
Per cada titulació d'igual nivell acadèmic a l'exigida: 0,50 punts.   
Per cada titulació superior, acadèmicament, a l'exigida: 1,00 punt.   
Cursos de formació. Es valoraran aquells cursos de formació i perfeccionament que tinguen relació amb les funcions a desenvolupar. La valoració d'aquest apartat no podrà excedir de 4 punts. S'aplicarà com a escala de valoració dels cursos la prevista en l'article 17 del barem general d'aplicació als concursos de provisió de llocs de treball de la Generalitat Valenciana, Ordre de 20 de gener de 2000, d'acord amb l'escala següent:  
De 100 o més hores: 2,00 punts   
De 75 o més hores: 1,50 punts  
De 50 o més hores: 1,00 punt  
De 25 o més hores: 0,50 punts  
De 15 o més hores: 0,20 punts  
Altres mèrits. La puntuació no podrà excedir de 3 punts.  
Coneixement del valencià. Acreditat per mitjà de certificat oficial de la Junta Qualificadora de Coneixements de Valencià. La valoració del coneixement del valencià s'efectuarà puntuant exclusivament el nivell més alt obtingut.  
Certificat de coneixements orals: 0,50 punts  
Certificat de grau elemental: 1 punt  
Certificat de grau mitjà: 1,5 punts  
Certificat de grau superior: 2 punts  
Es tindran en compte els coneixements d'idiomes distints del valencià i, especialment, els de la Comunitat Europea acreditats documentalment, d'acord amb el nivell acadèmic i el reconeixement del centre que expedeix la titulació o el certificat. La valoració del coneixement del idiomes esmentats s'efectuarà puntuant exclusivament el nivell més alt obtingut:  
Escola oficial d'idiomes:  
Nivell elemental 1 punt  
Nivell superior 2 punts  
Universitat de Cambridge:  
Nivell elemental 1 punt  
Nivell mitjà 1,5 punts  
Nivell superior 2 punts  
Així mateix, es valorarà fins a un màxim d'1 punt el fet d'haver impartit classes i haver participat com a conferenciant en cursos, congressos, jornades, etcètera, relacionats amb les funcions que s'han de desenvolupar, o amb caràcter general, en matèries d'administració pública i s'hi aplicarà el mateix criteri quan es tracte de publicacions acreditades per l'aspirant.  
Entrevista. De caràcter curricular. Es valorarà la idoneïtat de l'aspirant i la seua aptitud en relació amb les funcions a desenvolupar. La puntuació no excedirà de 3 punts.  
La relació definitiva dels aspirants es formarà sumant la puntuació total obtinguda en cadascuna de les dues fases».  
Contra aquest acord que esgota la via administrativa es podrà interposar un recurs de reposició, previ al contenciós administratiu, durant el termini d'un mes a comptar des de l'endemà de la publicació en el Butlletí Oficial de la Província de València, de conformitat amb el que preveu l'article 59.5.b de la Llei de Règim Jurídic i del Procediment Administratiu Comú.  
Silla, 13 de juny de 2006.. L'alcalde: Josep L. Pitarch Tortajada.